Elise Althea Bachet

Elise ötödikes korában

*"Remélem, idénre tartogat valamit az év..." -* Elise magának indulás előtt.

Elise tizenöt (lassan tizenhat) éves félvér boszorkány, aki idén kezdte az ötödévét a Roxfort Boszorkány és Varázslóképző Szakiskolában. A Roxfort titkai kaland egyik szereplője.

Családjával él, szeretetben nőtt fel. Két öccse van, akik ikrek.

## Története

### Gyermekkora

Édesapja aranyvérű varázsló, édesanyja mugli. Mivel az apja családja támogatja az aranyvérű családokat, mikor megtudták, hogy fiuk mugli nőt vesz el, aki még csak nem is boszorkány, azonnal megszakították vele a kapcsolatot. Így Elise szinte egyáltalán nem ismeri az apai ágon lévő családját, évente egyszer-kétszer találkoznak. Ellenben az anyja családja nagyon is szeretetreméltó és befogadó, velük tartják rendszeresen a kapcsolatot.

Két öccse van, akik ikrek: Oliver és Connor. Idén kezdik meg tanulmányaikat a Roxfort-ban. Mindketten a Hugrabug házba kerültek, így Elise az egyetlen a családban, aki másik házba került.

Connor sokkal vagányabb az óvatosabb és megfigyelő típusú Oliver-rel szemben. Thomas és Matthew segít nekik beilleszkedni főleg a Roxfortba a nővérük mellett. Mindketten nyitottak szociális téren.

Elise ugyanannyira megtalálja helyét a mugli világban, mint a varázsvilágban.

### Roxfortban töltött idő

A lány első roxfortos évei alatt szoros barátságot alakított ki három legjobb barátjával: Gemma-val, Aaron-nal és Thomas-szal, ezen kívül Tom egyik legjobb barátjával is váltott néhány szót, Matt-tel.

Az ötödik év is izgalmasan kezdődött, hiszen egyrészt az öccsei is most kezdik az iskolát, másrészt új Sötét Varázslatok Kivédése tanárt katak, harmadrészt idén lesznek az RBF-ek és a Prefektusokat is most választják meg. Legnagyobb döbbenetére az öccsei is a Hugrabug-ba kerültek, mint az édesapja, így ő az egyetlen, aki a Hollóhát házát erősíti. Tommy megpróbált vele erről beszélni, azonban a lánynak nehezére esett megnyílni, hiszen Matt is a közelben volt.

Ezen kívül azonban ugyanúgy kezdődött az év, mint eddig. A balhés négyes továbbra is pesztrálta őket, de idén már úgy tűnt, messzebb merészkednek: Aaron húgát, Hannah-t is kipécézték, így Corvus-szal karöltve kellett megmenteni a kislányt. A sors ráadásul idén úgy hozta, hogy rengetegszer fut össze véletlen Matt-tel... Elsőként Hagrid órájára sietve ütköznek össze, ahol beszélgetnek kicsit, utána Dami-val és Lory-val ülik végig az órát.

Bűbájtanszakkörre megint Matt-tel megy, akivel ismét váltanak pár meglehetősen bensőséges, de kissé még kínos pillanatot, mielőtt részt vesznek a szakkörön. Aislinn-nel, Caidan-nel kerültek egy csapatba és meglehetősen sok kínos és fájdalmas pillanatot élnek át együtt, végül együtt mentek vacsorázni is, ahol Tom-mal, Eva-val és Elise két öccsével is beszélgettek evés előtt. Matt és Elise egyre több mindent tudott meg a másikról, és úgy tűnt, egészen jól megtalálják a közös hangot, jól tudnak együtt is dolgozni.

Erre további példa a másnapi párbajszakkör, ahol bár Tom-mal, Helen-nel és Gemma-val voltak egy csapatban, a feladatnak köszönhetően kettesben maradtak, s az eredetileg öt főre tervezett pályát ketten oldották meg úgy, hogy alig lépték túl az időkeretet. Természetesen közben is rengeteg olyan pillanatot éltek meg, ami kissé kínos volt, de közben mégis remekül tudtak együtt dolgozni.

Kevésbé kellemes példa a könyvtáros eset, mikor a lány elárulta Matt-nek, hogy Finn és Eric megfenyegette, hogy elárulják, hogy Firenze-hez jár a Tiltott Rengetegbe különórára, ha nem csinálja meg, amit kérnek. Természetesen Matt erre teljesen kiakadt, hiszen nemrég választották meg Prefektusnak, és rendkívül ellenezte a dolgot, de végül is nagyjából sikerült közös nevezőre jutni habár Elise nem tudja, hogy Matt külön ténykedésbe kezdett Moira-val karöltve...

A pénteki nap meglehetősen nyugodtan telt, egészen addig, amíg a Párbajszakkör el nem érkezett. Ott ugyanis először párokban kellett megmutatni a tanárnőnek, hogy ki hogy áll, s ki is lett hangsúlyozva, hogy olyat válasszunk, akivel nem szerénykedünk. Elise legnagyobb rémületére, Eric azonnal beállt a párjaként, így nagyjából ideje sem volt ellenkezni. Természetesen tudta, hogy nem sok esélye van, a fiú sokkal tehetségesebb párbajozó, mint ő. Csúnyán ki is kapott, majd amíg várakoztak, váltottak pár szót, ahol a lányon látszódott, hogy megint csak erősen felidegesítette őt a fiú.

Ezek után csapatfeladat következett: öt fős csapatokban kellett egy rejtélyt megoldani és kiszabadulni a szobából. Elise Matt-tel, Thomas-szal, Gemma-val és Helen-nel került egy csapatba, s mikor sorra kerültek, azonnal szétváltak: Matt és Elise mentek a házba, a többiek kint maradtak. És itt döntetett el, hogy nekik kettejüknek kellett az ötfős feladatot teljesíteni. Első körben a mumust találták meg, ahol Elise eléggé kiakadt, Matt-nek is olyasmi jelent meg, amihez erősen meg kellett őriznie a hidegvérét. A lány eléggé szégyellte magát, hogy így leblokkolt, de a fiú kedvesen megvigasztalta, s a dobozban talált feladványt is együtt oldották meg, bár nem tudták teljes mértékben befejezni. Közben jelentkezni kezdtek a mellékhatásai is a szobának: fejfájás, koncentrációvesztés. Közben Elise rákérdezett, hogy ő miért szerepelt Matt legnagyobb félelmében, de a fiú ügyesen kivágta magát a helyzetből.

Ezek után megtalálták a másik helyet, ahol a lányt elkapta az ördöghurok, így a fiúnak kellett megmentenie, de ezen egészen hamar túllendültek és Elise legnagyobb örömére egy teleszkópot és egy térképet találtak: hazai terepen voltak. Azonban amíg ő ezen dolgozott, Matt pedig az előző feladvány maradékát próbálta kitalálni, megszólalt a hurú, amitől Elise szinte rögtön el is veszítette önmagát: mindenáron meg akarta csókolni Matt-et, aki bár küzdött ellene, közben mégis jól esett volna neki. Hiába kért segítséget kívülről, nem tudtak bejutni, de végül sikerült rájönnie, hogy a madár a ludas. Elnémította, így Elise is magához tért és szörnyen rosszul érezte magát. El is akart menekülni, de Matt nem hagyta, így együtt fedezték fel a borzot, amit a lány varázsolt vissza üstté. Elise továbbra is szörnyen kínosan érezte magát, de eddigre már borzasztóan rosszul volt, mikor a maradék térképes feladatot meg akarta oldani, az orra vére is eleredt, illetve nagyon fázott, szóval Matt odaadta a talárját.

Végül a szintén vérző orrú fiú kereste meg a hozzávalókat, s egy kis korrigálással ő csinálta meg a bájitalt, így bár egy kicsit kicsúsztak, de megoldották a feladatot. A tanárnő persze rávilágított a hiányosságaikra, de elégedett volt velük. Matt különösen aggódott a lány miatt, mikor az elájult, de szerencsére semmi komoly nem történt.

Mihelyt végeztek és Elise is elment volna megmosakodni, természetesen Zoe és Finn találta meg, akik azt mondták neki, hogy Matt már nagyon régóta bele van zúgva. Persze a lány nem hitte ezt csak úgy el, de közben azért elkezdett rajta gondolkodni... Este a könyvtárban is ezzel volt elfoglalva, miközben Tommy-val tanultak, s természetesen összefutottak Matt-tel is. Elise bealudt tanulás közben, a fiúnak kellett felkísérnie, ahol Elise vette a bátorságot, hogy rákérdezzen a történtekre... Matt pedig azt mondta, hogy semmi ilyesmiről nincs szó, s bár a lány nem gondolta túl komolyan a dolgot, azért valahol rosszul esett neki. Nem tudja, hogy ez milyen hatással lesz a holnapi első repüléstan korrepetálásukra.

Másnap azért elkíséri legjobb barátját a válogatóra, hogy megnézze Matt-et. Meglepődött, de ő maga is izgult a srácért. Amikor a baleset megtörténik, akkor persze azonnal segítene, így barátjával ketten elkísérik a srácot a Gyelgélkedőre, ahol Tommy-val elválnak útjaik, s Elise visszamegy Matt-nek szólni, hogy minden rendben. Ezek után el is kezdik a repülési korrepetálást, bár előtte Matt azért még bocsánatot kér a tegnapi miatt, hogy így visszautasította. Elise próbálta lazára venni, de azért kicsit meglátszott rajta a dolog. Szerencsére hamar áttértek a repülésre magára, bár a lány tényleg eléggé béna volt. Sokáig tartott, mire a seprű a kezébe ment, aztán mikor végre felszállt volna, egyből le is esett. Bár Matt meglehetősen jó tanárnak bizonyult, aki elég jól magyaráz és eléggé jól lelket tudott önteni a lányba is.

Ezek után Matt mögé ül, s a fiú repülni kezd vele, hátha kicsit megszokja a magasságot. S bár az elején nagyon görcsösen kapaszkodott a fiúba, Elise lassan realizálta, mennyire szép is a táj. Együtt megnézték a Tiltott Rengeteget felülről, majd a tónál a naplementét. Végül ahogy a csillagok megjelentek, Elise kicsit mesélni kezdett róluk. Végül kissé szomorúan, de véget kellett vetni a dolognak, hiszen takarodó volt. Megbeszélték, hogy Matt majd megkeresi Elise-t, hogy mikor tudnak kicsit asztrológiát tanulni, aztán elköszöntek.

Vasárnap reggelinél természetesen megint nem alakulhat minden jól, így egyik pillanatról a másikra elsötétül a terem és valahogy köpő kígyók jelennek meg. Elise Penny-vel és Tiana-val karöltve próbál az ajtóig eljutni, ami bezárult, itt találkoznak Helen-nek, Tom-val, Aspen-nel. Együttes erővel próbáltak a nagy kígyókon átjutni, aminek következtében Elise megmentette Aspen-t a méregtől, így a vállát érte, majd a földre esett, ahol a lába is sebes lett. Ekkor tárult ki az ajtó, ahol Matt és Finn jöttek be. Azonban Elise-nek nem volt sok ideje, mielőtt egy sokkal erősebb kígyómarás áldozata lesz...

## Kinézet

Elise alapvetően egy magas, formás testű lány. Sokan mondták már neki, hogy szép. Hátközépig érő, sötét barna és hullámos haja van, amit általában laza kontyba tűzve hord. Szeme mandulavágású és szintén sötét barna. Nem kifejezetten izmos, hiszen neki a fő hangsúly a tanuláson van. Iskolában természetesen a Hollóhát talárját viseli, szabad idejében pedig előszeretettel hord ruhát, harisnyát, topánkát.

Érdekessége, hogy Metamorfmágus, így bármikor tudja változtatni a külsejét. Ha olyan kedve van, használja is. Ilyenkor teljesen inverz személy lesz: hosszú, egyenes és fehér hajú, sárga szemű lánnyá változik.

## Személyiség

Nem kifejezetten az a társasági lény. Csak a barátai társaságában érzi magát komfortosan. Nincs problémája a barátkozással, de alapvetően teljesen jól el van a saját kis világában. Többnyire a csendet kedveli, a nyugalmat. Kívülről inkább hidegnek tűnhet, de azért ez erős túlzás. Csak nem jártatja a száját feleslegesen. Megfigyel. Emiatt persze sokan zárkózottnak tarják. Legjobb barátai igyekeznek neki segíteni abban, hogy könnyebben nyisson a többiek felé, ami az elmúlt három évben sikeresnek bizonyult, bár még mindig nem mondanák az emberek egy nyitott személyiségnek.

## Kapcsolatok

### Matthew Owler

Matt-tel tulajdonképpen első óta kerülgetik egymást, mivel a fiú bár nem tartozik a négyes társaságukba, mégis csak Thomas legjobb barátja. Úgy szintén Elise is. A lány harmadikig halál féltékeny volt rá, hogy Thomas őt jobban kedveli. Ezen később túltett, s bár nem lettek közeli barátok, azért néha-néha beszélgettek. Ez úgy tűnik, ebben az évben megváltozik, ugyanis Thomas az első nap odahozta hozzájuk a fiút, s Elise beszélgetni is kezdett vele. Hamar rájött, hogy Matt igen kedves és jófej fiú, meg is egyeztek korrepetálásban mindkét részről. A lány különösen jól érzi magát a fiú közelében, holott még mindig nem hiszi el, hogy Matt miért barátkozna vele, elvégre nem a legnyitottabb ember. Meglepődve, de örömmel tapasztalja, hogy milyen jó is Matt társasága és barátsága. Nem egyszer hozták már egymást zavarba, s mindketten kicsit óvatosan közelednek. Talán lehet ebből több is?

### Zriew

Elise madara. Egy nap sétált az erdőben és egy apró varjú fiókát talált, aki megsérült. Persze hazavitte, és Zriew-nek nevezte el. Mikor meggyógyult, inkább vele maradt végül. Mint kiderült, mágikus képességei vannak: fura szimbólumok világítanak rajta és a szeme is ugyanolyan színben pompázik esetenként. De mást nem nagyon tud. Csak nagyon okosan néz és mindig megvédi Elise-t.

### Thomas Harren

Elise egyik legjobb barátja. Ő hasonlít hozzá a legjobban: csendes, szemlélődő, visszafogott. Na, jó, az utolsó Elise-re nem igaz annyira. Ő az, aki mindig megérti, akár szavak nélkül is. Hozzá áll a legközelebb. Hugrabug házba jár. A fiú másik legjobb barátja, aki nem tartozik ebbe a baráti körbe pedig a szintén hugrabugos és igen népszerű Matthew Owler.

### Gemma Jenkins

A Mardekár házba járó lány a társaság másik női személye. Elise-zel ellentétben ő igen hangos, aktív és csintalan. Aaron-nal együtt mindig valami rosszaságon törik a fejüket. Nem feltétlen a legjobb tanulók közé tartozik, de valahogyan mindig megoldja, hogy átmenjen a vizsgákon és az átlaga se legyen a legszörnyűbb.

### Aaron Boots

Aaron a Griffendél házba jár és ő a társaság negyedik, egyben utolsó tagja. Gemma-val nagyon jól megtalálják a közös hangot, így a társaságon belül is kialakult a két pár, akik jobban megértik egymást. Mindig valami bajkeverésen dolgoznak Gemma-val. Emellett híresen jóképű a fiú, így nem egy lánynak lopta már el a szívét.

### Finn Wilkins

Elise-nek és barátainak legnagyobb rivális bandájának a vezetője. Ő és Eric a Hollóhát házába jártak, mint Elise, így rendszeres célpontjuk volt a lány. Azonban Finn-ről elég egyszerű következtetést levonni: nagy a szája, de csak ritkán harap. Így igazából csak verbálisan bántalmaz, ami bár elég fájdalmas tud lenni, főleg ha társaság előtt csinálja, azért ez könnyen ignorálható. Amúgy is mindenki tudja, hogy milyen szemét alak tud lenni, kevesen veszik csak komolyan.

### Eric Cervantes

A másik hollóhátas rivális. Finn-el ellentétben nem sokszor szólal meg, de akkor igazán üt. Kiváló megfigyelő és ezt szereti is később kamatoztatni. Szinte semmi nem kerüli el a figyelmét. Amíg Finn-ről lehet tudni, hogy nem jelent komoly veszélyt, addig Eric-ről ez nem mondható el. Olyan kegyetlen és mélyre ható tekintete van, hogy soha nem lehet tudni, hogy melyik sarkon fog valami olyat tenni, amit senki nem felejt el.

### Zoe Powell

Finn unoktestvére, aki a Mardekár házba jár. Finn-el azonosan neki is nagy a szája, de ő azért rendszeresen szereti megszívatni a többieket is. Előszeretettel hangosítja ki barátnője, Tiana szavait, amit a lány különböző forrásokból szedett össze. Így ők szintén veszélyesek, mert sok mindent hallanak és ők is kegyetlenül fel tudják használni.

### Tiana Moon

Zoe barátnője, ő a negyedik és utolsó tagja a társaságnak. Szintén mardekáros. Ő sem annyira hangos, ellenben az egyik legszebb lány, aki nagyon jól formálja és csavarja a szót, így könnyedén ki tudja szedni az emberekből, amit szeretne. Ezt pedig a többiek előszeretettel használják fel. Gazdag családból jött, ez meg is látszik rajta és az öltözködésén is. Ő is elég kegyetlenül a földbe tudja tiporni az embereket, ha akarja, de alapvetően nem annyira gonosz, mint a többiek.

## Érdekességek

* Az allignment-je: "Lawful Neutral"
* MBTI személyiség típusa: ISTJ - Logisztikus
* Balkezes
* Laktózérzékeny
* Képe alapvetően Cho Chang fanartja
* Pálcája: